钦定古今图书集成/理学汇编/文学典/第117卷 > 林承霖〈谢天驹〉
## 钦定古今图书集成/理学汇编/文学典/第117卷 > 林承霖〈谢天驹〉

按《福建通志》：承霖，字两可，莆田人。幼时为诸生，即以
古人自期。京城失守，承霖谢诸生，入麦斜岩隐居，潜
心理学。家贫，妻子藿藜不饱，绝不为意。山中人皆呼
曰“林先生。”与同郡谢天驹同汇次《莆阳四编》行世。天
驹，字山子，携家入山，置书数千卷，吟咏编摩，于名利，
视之漠如也。